32004D0755
L 340/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 11 октомври 2004 година
относно одобряване на сключването от Комисията от името на Европейската общност за атомна енергия на Временно споразумение относно търговията и свързаните с търговията въпроси между Европейската общност за атомна енергия, от една страна, и Република Таджикистан, от друга страна
(2004/755/Евратом)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейска общност за атомна енергия, и по-специално член 101, параграф 2 от него,
като взе предвид предложението на Комисията,
като има предвид, че:
До влизането в сила на Споразумението за партньорство и сътрудничество, създаващо партньорство между Европейските общности и техните държави-членки, от една страна, и Република Таджикистан, от друга страна, подписано в Люксембург на 11 октомври 2004 г., е необходимо да бъде сключено Временно споразумение относно търговията и свързаните с търговията въпроси между Европейската общност за атомна енергия, от една страна, и Република Таджикистан, от друга страна, от Комисията от името на Европейската общност за атомна енергия,
РЕШИ:
Член единствен
1. С настоящото решение се одобрява сключването от Комисията, от името на Европейската общност за атомна енергия, на Временно споразумение относно търговията и свързаните с търговията въпроси между Европейската общност за атомна енергия, от една страна, и Република Таджикистан, от друга страна, заедно с приложенията и протокола към него, и декларациите, направени от Общността едностранно или съвместно с другата страна.
2. Текстът на споразумението, приложенията, протоколът и заключителният акт са приложени към настоящото решение (1).
Съставено в Люксембург на 11 октомври 2004 година.